cyanic-selkie/wikianc huggingface dataset:
Slach oan de Powderrivier (1876)
De slach
Nei fiif oeren fjochtsjen wie om 14.30 oere de ferwuostging fan it doarp folslein. Reynolds oardere syn troepen doe om har nei it easten ta werom te lûken oer de beferzen Powderrivier. Under de weromtocht rekke soldaat Lorenzo E. Ayers, in lid fan Kompanjy M, 3e Kavalery, slim ferwûne oan in earm en in skonk, en bleau efter oan 'e westkant fan 'e rivier. Hoewol't Jeremiah J. Murphy, fan Kompanjy F, 3e Kavalery, weromgie en besocht om him te rêden, slagge dat net, en Ayers waard letter op ûnmeilydsume wize ombrocht troch wraaksuchtige krigers. Murphy waard foar syn moed yn 1877 de Medal of Honor takend, de heechste Amerikaanske militêre ûnderskieding. De lêste aksje fan it treffen fûn likernôch oardel km besuden it doarp plak, dêr't earste luitenant William C. Rawolle, dy't it befel fierde oer de efterhoede fan 'e kavalery, mei acht fan syn mannen de striid oangie mei de efterfolgjende krigers.
Akkadyske Ryk
Naram-Sin
Manisjtûsjû waard opfolge troch syn soan Naram-Sin, dy't de titel "kening fan 'e fjouwer kertieren" (šar kibrat ’arbaim) oannaam, wêrby't "de fjouwer kertieren" in ferwizing nei de hiele wrâld is. Hy wie ek de earste dy't him "de god" (Akkadysk: ilu; Sûmearysk: din-gir) fan Akkad neame liet. Dat stie yn skril kontrast mei de eardere tradysje dat keningen net mear as de fertsjinstwurdigers fan 'e goaden op 'e ierde wiene. Krekt as syn heit en omke hie Naram-Sin oan it begjin fan syn regear te krijen mei opstannen, mar dy drukte er fluch en bloedich de kop yn.
De wichtichste bedriging foar it Akkadyske Ryk kaam yn 'e tiid fan Naram-Sin lykwols fan guon barbaarske stammen út it noardlike Sagrosberchtme: de Lûllûbjers en de Gûtjers. In fjildtocht tsjin 'e Lûllûbjers einige mei de kreaasje fan 'e Oerwinningsstêle fan Naram-Sin, dy't tsjintwurdich yn it Louvre yn Parys te sjen is. Hettityske boarnen wolle fierders hawwe dat Naram-Sin ek djip yn Anatoalje oarloch fierde, tsjin 'e Hettityske, Hoerrityske en Hattyske keningen Zipani fan Kanesj, Pamba fan Hatty en fyftjin oaren.
Demografy
De befolkingsgrutte fan it Akkadyske Ryk is net bekend. Wol binne der rûzings foar it tal ynwenners fan beskate stêden. Om 2300 f.Kr. hinne moat Oerûk likernôch 50.000 ynwenners hân hawwe, wylst Mari 10.000 ynwenners hie en Akkad 36.000. Mei-inoar komt dat út op krapoan 100.000 minsken. Derfan útgeande dat alle oare stêden mei-inoar teminsten nochris safolle ynwenners hiene, kin men ornearje dat it Akkadyske Ryk teminsten 200.000 ynwenners hân hawwe moat. Dat sifer liket te leech te wêzen as men it tal fan mear as 111.000 slachtoffers fan 'e fjildtochten fan Rimûsj tsjin 'e Sûmearyske stêden foar wier oannimt.
Sleat (gemeente)
Demografy
Op it mêd fan 'e godstsjinst wie yn 1971 50% fan 'e befolking fan Sleat herfoarme, 23% grifformeard en 11% roomsk. Fierders bestie 13% fan 'e ynwenners út ateïsten en agnosten.
Johannes Philippus Hogendijk
Njoggen brêgen fan getten izer yn Snits
Alice Booij sommet dit op:
Kazantsjerke (Irkûtsk)
Skiednis
Nei de Oktoberrevolúsje bleau de tsjerke noch 18 jier iepen, mar yn 1936 waard de tsjerke krektlyk as oare Russyske tsjerken sletten foar de earetsjinst. De tsjerke waard brûkt as pakhûs en krige in bedriuwsbestimming en waard dêrom fan binnen feroare.
Palech
Skiednis
Palech is ferneamd fanwegen it skilderjen fan ikoanen; in tradysje dy't nei alle gedachten al yn de 16e iuw ûntstien is. Yn dy tiid wurken ek in soad betûfte houtfikers en oare hantwurkers yn Palech. Oan it begjin fan de 18e iuw hie it beskilderjen fan ikoanen in eigen lokale styl ûntwikkele, dy't trochbreide op tradysjes fan it âlde foarstendom Sûzdal-Vladimir.
Hege kening
Hege kening is in aadlike titel foar in monarch dy't regearret oer ferskate mindere keningen, sûnder de titel fan keizer te fieren. In hege kening stiet sadwaande net sasear boppe de oare keningen, as dat er de earste ûnder syn gelikensen is. Soartgelikense titels binne grutte kening en kening der keningen. Histoarysk wie it sa dat hege kenings yn 'e regel regearren oer gebieten dy't op kultureel mêd in ienheid foarmen, wylst keizers hearsken oer kultureel ferskate gebieten. De status fan 'hege kening' waard oer it algemien op ien fan twa manearen berikt: òf trochdat sa'nent troch de mindere keningen keazen waard (meastal as der in beskate driging fan bûtenôf bestie dêr't in feriene front tsjin foarme wurde moast), òf trochdat it oarspronklike domein fan 'e hege kening swakkere omlizzende keninkriken troch geweld of diplomatike yntimidaasje twong om syn oerhearskippij te oanfurdzjen.
Jan fan Graham
Libben
Graham syn namme waard letter ferivige troch de fyftjinde-iuwske minstreel Bline Harry, dy't him neamde yn syn masterwurk The Wallace. De buert Grahamston yn Falkirk is nei Graham ferneamd, en sadwaande ek it treinstasjon Grahamston dat yn dy buert leit.
Jeropeeske nerts
Uterlike skaaimerken
De Jeropeeske nerts hat trochinoar in kop-romplingte fan 30-44 (♂) of 25-35 (♀) sm, mei in sturtlingte fan 11-18 sm en in gewicht fan 0,5-1,1 (♂) of 0,4-0,8 (♀) kg. Dêrmei is er in bytsje lytser en gnobsker boud as de murd en ek justjes lytser as de Amerikaanske nerts. Jeropeeske nertsen hawwe in brune oant dûnkerbrune pels, mei in griisbrune ûnderpels. Fral eksimplaren fan 'e eastlike ûndersoarten hawwe gauris ien of mear wite plakjes op it boarst of yn 'e nekke. Hy hat swimfluezzen oant healwei de romte tusken de teannen.
Octavio Paz
Lettere karriêre
Fan 1970 oant 1974 beklaaide Paz in heechlearaarskip oan 'e Universiteit fan Harvard, yn 'e Feriene Steaten. Yn syn boek Los Hijos del Limo ("De Bern fan 'e Sompe") samle er syn universitêre lêzings út dy jierren. Nei't it Meksikaanske regear yn 1976 it near lei op Plural, rjochte Paz yn it stee dêrfan it blêd Vuelta op, dat frijwol deselde ynhâld krige en dêr't er oan syn dea ta redakteur fan bleau. Fan 'e ein fan 'e jierren santich ôf krige er einlings en te'n lêsten ynternasjonale erkenning, mei de Jeruzalimpriis foar literatuer oer yndividuële frijheid (1977), in earedoktoraat fan 'e Universiteit fan Harvard (1980), de Miguel de Cervantespriis (1981), de Neustadtpriis foar literatuer (1982) en ferskate oare prizen en ûnderskiedings. Uteinlik waard syn karriêre as skriuwer en dichter yn 1990 bekroane mei de Nobelpriis foar de Literatuer.
Mat '24
Skaaimerken
Mei de motorrydtugen en rydtugen waarden min ofte mear fêste kombinaasjes foarme, meastal besteande út twa motorrydtugen skeakele mei twa of trije tuskenrydtugen. De motorrydtugen wiene ynearsten oan ien kant foarsjoen fan in bestjoerders-kabine. Ta fergrutting fan de ynsetberens waarden letter ek motorrydtugen ôflevere dy 't foarsjoen wiene fan in optearbalch, mei dêrnjonken in (neffens hjoeddeiske mjitstêven krappe) bestjoerderskabine. Troch de oanwêzichheid fan buffers en skroefkeppelings koe dit materieel ek yn lutsen treinen ynset wurde. Oarsom koene ek oare typen rydtugen, yn blokkedoastreinen ynset wurde.
Ynset
left|200px|thumb|Museum treinstel Mat '24 yn 2014 It materieel wie yn earste ynstânsje bedoeld om brûkt te wurden op de spoarline Amsterdam - Rotterdam (Oude Lijn ), dy't fan 1924 oant 1927 elektrifisearre waard. Dêrneist waard yn 1927 de IJmondline elektrifisearre. Yn 'e rin fan 'e tiid wie it materieel op in grut part fan it elektrifisearre spoar net te sjen.
Slach om Mogadisjû (1993)
De Slach om Mogadisjû (Somalysk: Maalintii Rangers, "Dei fan 'e Rangers"), ek bekend as it Black Hawk Down-ynsidint, wie in wapene treffen dat op 3 en 4 oktober 1993 plakfûn yn it ramt fan 'e Somalyske Boargeroarloch. Op dat stuit bestie der kâns op frede, mar ien fan 'e faksjes yn 'e boargeroarloch, de Somalyske Nasjonale Alliânsje (SNA) fan kriichshear Mohammed Farrah Aidiid, wegere mei te wurkjen oan 'e ymplemintaasje fan it fredesplan fan 'e Feriene Naasjes. Nei wiken fan oprinnende spannings besochten Amerikaanske troepen, dy't stjoerd wiene om 'e UNOSOM II-fredesmacht fan 'e Feriene Naasjes te ûnderstypjen, om inkele heechpleatste funksjonarissen fan 'e SNA te arrestearjen.
Black Hawk Down (1)
Tsjin 'e tiid dat de Star 41 de loft wer yngie, arrivearren likernôch 90 rangers en kommando's ûnder lieding fan luitenant DiTomasso en sersjant Eversmann op it toaniel, dy't de ferdigening fan it wrak fan 'e Super 61 oernamen. Hja kamen swier ûnder fjoer te lizzen en nettsjinsteande de stipe út 'e loft fan 'e oare helikopters, koene se net mear fuortkomme en kamen se by it plak fan 'e crash fêst te sitten. Mei in groeiend tal ferwûnen om foar te soargjen, krongen de rangers fan DiTomasso inkele huzen binnen dy't se besetten. De bewenners waarden yn fertrekken dy't dêrta gaadlik wiene yn harren eigen hûs opsletten. By it hotel ferbriek it delheljen fan 'e Super 61 de ympasse dy't ûntstien wie troch betizing yn 'e kommunikaasje. It grûnkonfoai en de kommando's en rangers makken einlings kontakt. Luitenant-kolonel McKnight en syn mannen namen it ynladen fan 'e finzenen yn it konfoai op harren, wylst kaptein Steele him mei de kommando's en rangers nei it plak ta hastige dêr't de helikopter delkommen wie.
Roxy Reynolds
Lichemsskaaimerken
Rosy Reynolds is swart, mei brune eagen en swart hier. Neffens har offisjele opjefte is se 1.73 m lang, mei in gewicht fan 59 kg, en kupmaat 34B. Hja hat har boarsten net fergrutsje litten, mar hat wol ymplantaten yn har stuten pleatse litten. Reynolds hat behalven de gebrûklike piercings troch har earlellen ek in nâlpiercing en piercte spiennen. Fierders hat se in tatoeaazje fan in roas mei in banier mei tekst boppe har lofterboarst, en teffens in ûnderrêchtatoeaazje.
Slach om Mogadisjû (1993)
Neisleep
Nei ôfrin fan 'e slach waarden de stoflike omskotten fan in stikmannich Amerikaanske militêren troch Somalyske boargers en SNA-striders troch de strjitten fan Mogadisjû sleept. Dêrby gie it om 'e liken fan 'e bemanning fan 'e Super 64 en harren ferdigeners, de kommando's Gordon en Shughart. Troch ûnderhannelings en mei yntimidaasje fan 'e stamâldsten fan 'e Habar Gidir wist in Amerikaanske spesjale gesant foar Somaalje de lichems úteinlik werom te krijen. Tsjin dy tiid wiene se der tige min oan ta en wie by ien sels de holle loskommen fan it romp. De Amerikaanske piloat Mike Durant, dy't troch de SNA kriichsfinzen nommen wie, waard nei 11 dagen frijlitten.
Op 4 febrewaris 1994 naam de Feilichheidsried fan 'e Feriene Naasjes Resolúsje 897 oan, wêryn't besletten waard ta de ôfbou fan UNOSOM II en de weromlûking fan alle FN-troepen út Somaalje. Yn augustus fan dat jier diene de Feriene Naasjes in formeel fersyk oan 'e Feriene Steaten om lieding te jaan oan in koälysje dy't de ôftocht fan 'e blauhelmen út Somaalje ûnderstypje moast. Op 16 desimber joech presidint Clinton it griene ljocht foar sa'n operaasje. Dy kaam Operaasje United Shield te hjitten en sette op 7 febrewaris 1995 útein. Op 6 maart fan dat jier hiene alle FN-troepen Somaalje ferlitten. Kriichshear Mohammed Farrah Aidiid waard nea oppakt, mar kaam yn augustus 1996 om oan komplikaasjes by in ferwûning dy't er yn 'e striid tsjin it USC oprûn hie.
This Gulf of Time and Stars
Yn it Hannelspakt
Mar de Clan, of de M'hiray, sa't se eins hjitte, hawwe troch de jierren hinne fijannen makke om't se lange tiid temûk mank de minsken op in ferskaat oan planeten fan it Hannelspakt libbe hawwe. Yn dy tiid hiene se alhiel gjin skrupules om by minsken dy't se as in bedriging seagen, it ûnthâld hielendal út te wiskjen, eat dat by de slachtoffers ta in fegetative steat en úteinlik ta de dea late. Ien fan 'e slachtoffers wie in wittenskipper dy't te ticht by de geheimen fan 'e Clan kaam; hy wie lykwols de minner fan Theo Schrivens Cartnell, dy't as fertsjintwurdiger fan 'e minskheid sit hat yn 'e ried fan tafersjoch fan it Hannelspakt. This Gulf ot Time and Stars begjint as dyselde ferskate oaren gearbringt dy't de Clan mei syn mentale fermogens as in bedriging sjogge: de Blauwen fan Deneb en de Grizen fan Deneb, twa misdiekartels fan 'e planeet Deneb; de Brill-mastersmokkelder Manouya, better bekend as de Fasilitator; en de Gearstallers, in bûtenierdsk ras fan wêzens dy't trochgean kinne foar minsken, mar wêrby't it 'lichem' eins út tweintich oant tritich dielen bestiet dy't in soarte fan koloanje foarmje en ek los faninoar bestean kinne. Under oantrún fan Cartnell slute hja in ferbûn dat bedoeld is om foar iens en foar altyd mei de Clan ôf te weven en harren folslein út te rûgjen.
Mei't de oanfallen folslein ûnferwachts komme, hawwe se grut súkses, nammenste mear om't de partnerbân by de Clan ûnbrekber is, mei as gefolch dat as ien fan 'e libbenspartners stjert, hy of sy syn of har partner meiskuord de dea yn. Sa belunet de Clan yn mar in pear oeren fan 933 ta 270 leden. Under de deaden binne ek Sira har susters Pella en Rael. Sira en Morgan binne feilich oan board fan harren romteskip, en Sira har neef Barac en syn partner Ruti oerlibje de oanfal yn it restaurant fan Morgan syn reuseftige kreefteftige Carasiaanske freon Huido Maarmatoo'kk, op it romtestasjon Supermerk Plexis, troch nei de fertrekken te teleportearjen dêr't Huido syn oarehelten húsfêste hat, yn wat suver in klûs is. De Gearstallers kinne dêr net yn komme, en boppedat ûntdekke se dat de pânsere en mei ûnbidige skjirren tariste Carasianen duchtige tsjinstanners binne as Huido en syn omkesizzer Tayno Boormataa'kk koarte metten mei harren begjinne te meitsjen.
Op Cersi
Daliks nei't se wer werom binne yn Sona, merke Sira en Morgan dat de Oud de oanfal ynset hawwe op 'e oerbleaune Om'ray-clans. Troch teleportaasje rêde de M'hiray safolle Om'ray as se kinne en bringe dy gear yn Sona. Ek it lân fan 'e Sona-clan wurdt troch de Oud ferwoastge, mar de wêzens kinne net yn 'e 'kleasters' trochkringe. In fierder bestean foar Om'ray of M'hiray op Cersi is net mooglik. Sira aktivearret dêrom, en diskear mei opsetsin, de makker-masine fan Sona. Hoewol't se gjin idee hat hoe't se it romteskip dat de 'kleasters' foarmet, betsjinje moat, blykt it útsprekken fan 'e winsk "Wy wolle nei hûs" genôch te wêzen. It oerâlde skip start op en ferlit it troch de Oud ferrinnewearre diel fan Cersi foar in nije sprong yn it ûngewisse, wylst de lêste Tikitik op harren esans de see oer fleane. Oan it oerâlde eksperimint fan 'e Om'ray komt einlings en te'n lêsten in ein.
Maaiepriis
De priis waard yn 1931 ynsteld troch de Maatschappij der Nederlandse Letterkunde, dêrta by steat steld troch de bankier Rudolf Mees. De priis waard opheft doe't dy yn 1934 mei takend waard foar in dichtbondel fan Jan Engelman.
Aken (betsjuttingsside)
Nijsgjirrich: dat plak hjit ek yn it Dútsk Aken en net Aachen.
Akke Marije Marinus
Libben en karriêre
Anno 2020 bekende Marinus yn in fraachpetear mei de Ljouwerter Krante dat se harsels lang as mislearring beskôge hie om't se ophâlde moatten hie mei har oplieding. Dat gefoel hie se doe lykwols efter har litten. Se hie har ûnderwilens losmakke fan modelleburo Touché, om't se dêr nei eigen sizzen "lyts holden" waard en tefolle "as maskotte brûkt" waard. Mids juny 2020, midden ûnder de koroanafiruspandemy, doe't har modellewurk frijwol stil lei, brocht se in nij parfum op 'e merk. Privee hie se in relaasje mei sakeman Sander de Jonge.
Law Abiding Citizen
Plot
Rice giet nei de finzenis en beävensearret dat er Shelton ûnder fjouwer eagen moetsje kin, wêrnei't er mei syn fûsten op 'e boeide man ynhuft. Hy raast him ta dat Ames en Darby beide wol frijsprutsen wurde kinnen hiene as er it op in rjochtsaak oankomme litten hie, mar Shelton antwurdet dat Rice dan teminsten besocht hie om syn plicht te dwaan, en dat er dat akseptearje kinnen hie. Rice easket dat Shelton ophâldt mei syn terreurkampanje, mar Shelton fertelt him kâldwei dat er noch mar krekt úteinset is en dat er it hiele korrupte systeem ynstoarte litte sil.
Yn in epilooch is Rice mei syn frou oanwêzich by in muzykútfiering dêr't harren docher Denise op 'e sello oan mei docht. It is de earste muzykútfiering dy't er ea besocht hat, mei't er dêr earder omreden fan syn drokke wurk nea tiid foar hie.
Maten
It nûmer waard skreaun troch Marcel Smit. De maten út de keet by Greonterp binne allegear te sjen yn de klip dy ’t yn juny 2018 opnomd waard yn kafee De Freonskip yn Blauhûs.
It nûmer kaam ein 2018 nij binnen op it achtste plak fan de Fryske Top 100.
Petrus en Paulustsjerke (Loppersum)
Tsjerkemeubilêr
De seissidige iken preekstoel mei klankboerd stamt út it ein fan de 17e iuw. De hearebank mei in fike opsetstik waard brûkt troch de famyljes Rengers en Starkenborg út Farmsum en datearret fan 1650. It koer wurdt fan de kapellen ôfsletten troch letgoatyske hekken fan natoerstien. Yn de hekken sitten houten doarren út 1564.
Oargel
It oargel fan de Petrus- en Paulustsjerke giet werom op in ynstrumint fan 1562 fan Andreas de Mare. Yn 1590 waard mooglik troch syn soan Marten de Mare in rêchposityf tafoege. It oargel hie oarspronklik lûken, dy't oan it begjin fan de 19e iuw ferwidere binne. Albertus Antonius Hinsz ferfong yn 1735 it hiele binnenwurk fan it Haadwurk. Mei útsûndering fan dy fan de middentoer ferhûze Hinsz alle pipen fan it Haadwurk en liet dy yn de middentoer allinne foar de dekoraasje op it âlde plak stean. Yn 1803 fernijde Heinrich Hermann Freytag it binnenwurk fan it rêchwurk. Letter feroaren Petrus van Oeckelen en Jan Doornbos it oargel.
Yn de jierren 1958-1966 waard earst de oargelkas en dêrnei it binnenwurk fan it oargel restaurearre. De oargelkas en de tribune waarden nei de 16e-iuwske steat werom restaurearre, wertroch't neitiid it 18e- en 19e iuwske binnenwurk net mear paste. De firma Van Vulpen restaurearre fan 1962 oant 1963 it binnenwurk fan it oargel.
Rudi Vata
(13 febrewaris 1970) is in eardere Albaneesk fuotballer. Earder spile foar Vllaznia Shkodër, Dinamo Tirana, Le Mans, Tours, Dinamo Tirana, Celtic, Apollon Limassol, Energie Cottbus, LR Ahlen, Tirana, Yokohama FC en St. Johnstone.
Mat '46
Materieel '46 wie in searje elektryske treinstellen fan de Nederlandse Spoorwegen, oantsjut nei it jier fan bestelling. Offisjeel waard dit materieel oantsjut as Plan A, AB, B en C. Offisjeus waard ek de beneaming "Mûzenoas" brûkt.
The Bounty Hunters
The Bounty Hunters (Frysk:Preemjejagers) waard yn 2015 foarme troch sjonger Johannes Rypma, Hille de Jong en Robin Lammers. De band trede op yn de 'Nacht fan Fryslân' en it Feanhoopfestival. De debútsingle fan The Bounty Hunters De weg terug ferskynde yn maart 2017 en waard produsearre troch Nico Outhuijse, de drummer fan De Kast. In pear moanne letter folge it nûmer Skûtsjesilen.
Omdat de band net mei in lûdsbân optrede woe, seinen se in optreden ôf op de De Fryske Jûn fan 2018 dy’t yn AFAS Live yn Amsterdam hâlden waard. Foar iishokkyklup UNIS Flyers skreau The Bounty Hunters in Ingelsk rocknûmer oer de iishokkypassy fan spilers en fans.
Ard rí
Men is sadwaande fan betinken dat it hege keningskip fan Ierlân wierskynlik net fierder yn 'e tiid weromgiet as oant yn 'e sânde iuw. Dêrby wiene de keningen fan 'e histoaryske keninkriken Konnacht, Leinster, Munster en Ulster frijwol like machtich as de hege kening waans oerhearskippij oft se yn prinsipe erkenden. Yn 'e praktyk wie de macht fan 'e ard rí dêrtoch faak fierhinne beheind ta syn eigen keninkryk Mide (Ingelsk: Meathe).
De Hoop (Noarch)
Skiednis
De mûne waard yn 1943 besketten troch Ingelske jachtfleantugen en it skilde net folle dat de mûne ôfbaarde. Yn de jierren 1950 wurke de mûne jimmeroan minder en ek in restauraasje oan it begjin fan de jierren 1960 koe net tefoarren komme dat de mûne yn ferfal rekke. Yn 1980 sette in lange en grutte restauraasje útein. Ut dy tiid datearret ek de namme fan de mûne, dy't earder gjin namme hie. Yn 2001 folge in nije restauraasje en sûnt wurket de mûne wer regelmjittich. Yn 2015 binne der noch reparaasje oan de kape útfierd.
Historiografy
Histoarysk giet de gronologyske beskriuwing fan 'e skiednis werom oant de iere annalen dy't produsearre waarden troch beskavings lykas dy fan it Alde Egypte en Mesopotaamje. Wiere historiografy sette lykwols pas yn 'e fyfde iuw f.Kr. útein mei de wurken fan 'e Grykske skiedskriuwer Herodoatus. De steatsman Kato de Aldere skreau yn 'e twadde iuw f.Kr. yn 'e Romeinske Republyk de Origines, de earste skiednis yn it Latyn. Sima Tan en Sima Qian, dy't hast syn tiidgenoaten wiene, leine mei de Shiji yn 'e Han-dynasty de grûnslach foar de historiografy fan Sina. Yn 'e Midsiuwen omfieme de historiografy û.m. de Jeropeeske kroniken, de islamityske skiedskriuwing en de wurken fan Koreaanske en Japanske histoarisy dy't fuortborduerren op it Sineeske foarbyld.
Nêzjd
Skiednis
Yn 'e Aldheid waard de Nêzjd bewenne troch in ferskaat oan Arabyske stammen, wêrûnder de Taj, dy't yn 115 n.Kr. út Jemen weiteagen en har yn 'e noardlike Nêzjd nei wenjen setten. Dêr pasten hja har oan 'e omstannichheden oan en ûntjoegen har ta bedoeïnen. Fan 'e fyfde iuw ôf begûnen útlânske grutmachten, lykas it Byzantynske Ryk en it Perzyske Ryk fazalsteatsjes op te setten yn 'e Nêzjd om 'e wichtige hannelsrûte fan Syrje nei Jemen te befeiligjen. Sokke steatsjes wiene gjin sintralisearre keninkriken, mar earder konfederaasjes fan in stikmannich ûnderskate stammen. Ien fan 'e Nêzjdyske stammen, de Kinditen, besocht yn 'e sechsde iuw foar it earst om alle stammen fan sintraal Araabje te ferienjen.
Farman (fleantúchbouwer)
Yn 1941 rjochten de bruorren Farman it bedriuw fannijs op, mar no mei de namme Société Anonyme des Usines Farman (SAUF). It bedriuw waard lykwols mar trije jier letter opslokt troch Sud-Ouest. Yn 1952 besocht de soan fan Maurice Farman, Marcel Farman it nochris mei de SAUF. Dy kear waard de SAUF opheft yn 1956.
Nêzjd
Geografy
De Nêzjd beslacht de hjoeddeiske Saûdyske provinsjes Ar-Riaad, Al-Kassim en Hayl, mei in totaal oerflak fan 554.000 km². Yn it easten wurdt it gebiet begrinzge troch de Eastarabyske kustkrite fan 'e Perzyske Golf; yn it noarden troch de Syryske Woastyn; yn it westen troch de bergen fan 'e Hidjas, yn it súdwesten troch Asir en Nadjran, gebieten dy't yn it ferline ta Jemen hearden; en yn it súdeasten troch it Lege Kertier, de Rub’ al-Khali, in woastyn sa ûnherberchsum dat nimmen der wennet.
Seahopper
Kondor
Ek in Kondor kin brûkt wurde as roeiboat of motorboat. Om te silen is der in gaffeltúch, mei grutseil en fok.
Jeton Kelmendi
Jeton Kelmendi (Peja, 27 novimber 1978) is in Kosovaarsk heechlearaar, dichter, toanielskriuwer, oersetter en publisist fan etnysk Albaneesk komôf.
11e iuw f.Kr.
De 11e iuw f.Kr. of alfde iuw foar Kristus rûn fan 1 jannewaris 1100 f.Kr. oant 31 desimber 1001 f.Kr.
Amerikaanske nerts
Fersprieding
De Amerikaanske nerts is lânseigen yn hast hiele Noard-Amearika, útsein it arktyske noarden fan Kanada, de Aleoeten, Kodiak en de súdlike eilannen fan Alaska, de Keninginne Charlotte-eilannen, Vancouvereilân, Nijfûnlân, Kaap Bretoneilân, Prins Edwardeilân en in grut part fan it Amerikaanske súdwesten, mei dêrûnder hiele Nij-Meksiko en Arizona, de súdlike helte fan Kalifornje en Nevada, it grutste part fan Teksas en dielen fan Utah, Kolorado en Oklahoma.
Joaris (hillige)
Joaris (Latyn: Georgius; Gryksk Γεώργιος Geó̱rgios, Koptysk: Ⲅⲉⲟⲣⲅⲓⲟⲥ Georgios; nei alle gedachten yn de 3e iuw yn Kappadoasje berne; ferstoarn op 23 April 303 yn Lod/Israel of Nikomeedje) is in legendaryske kristlike martler, dy't neffens de oerlevering oan it begjin fan de kristenferfolging ûnder Diokletianus (284–305) de martlersdea ferstoar. Yn de otterdokske tsjerken wurdt de hillige as aartshillige fereare.
Heraldyk
It symboal fan Joaris yn de heraldyk is it Joariskrús. It reade krús op in wite eftergrûn komt op in soad wapens en flaggen foar, lykas ek op de flagge fan Easterbierrum. Faak wurdt er ôfbylde as ridder mei in lâns, dy't in draak deaded, of hy wurdt mei de palmtûke fan it martlersskip útbylde.
Lockheed L-188 Electra
De Lockheed L-188 Electra is in ferkears- en transportfleantúch mei fan de Amerikaanske fleantúchfabrikant Lockheed. Hy wie it iennichste grutte Amerikaanske ferkearsfleantúch mei turbopropoandriuwing.
Nawatinehena (taal)
It Nawatinehena is mar fragmintarysk oerlevere, yn in wurdelist dy't yn 1899 gearstald waard troch de taalkundige Alfred L. Kroeber, op grûn fan ûndersyk ûnder de âlderein fan 'e Súdlike Arapaho yn it westen fan 'e Amerikaanske steat Oklahoma. Wol is dúdlik dat dizze taal in fonologyske ûntjouwing trochmakke hie dy't tige ôfwiek fan dy fan it Arapaho of it Gro Wânt (Gros Ventre), in oare nau besibbe taal.
Want wylst it Nawatinehena in soad wichtige fonologyske ynnovaasjes mei it Arapaho dielde, hie it de Proto-Algonkwynske *r, *θ en *s mei de *t ta [t] gearraand, ynstee fan ta [n], lykas yn it Arapaho, en liek it op dat mêd mear op it Swartfuotsk en it Sjajinsk. Ek feroare de Proto-Algonkwynkse *w yn in [m] ynstee fan gear te ranen mei *r, *s en *n ta [n].
Wymeer
Namme
De namme is nei alle gedachten ôflaat fan winithi (greidelân, miede) en is besibbe oan nammen lykas Wynskoat, Wynham en Wynedaham. It efterheaksel -mari ferwiist nei alle gedachten nei "sompe". De namme komt troch de jierren hinne as: Wynnamor (om 1475 hinne), Wimaria (1500), Winnemer (om 1550 hinne) en Wymehr (1577).
Skiednis
Yn 1973 waard Wymeer in part fan de gearwurkingsgemeente Bunde, nettsjinsteande it doarp oarspronklik mear mei Weener ferbûn wie. Op 1 novimber 2001 waard de gearwurkingsgemeente omfoarme ta in ienheidsgemeente. Sûnt dy tiid is Wymeer sa goed as in buorren fan Bunde.
Joerjev-Polski
It besjen wurdich
Joerjev-Polski makket diel út fan de Gouden Ring fan Ruslân. De belangrykste monuminten binne:
Ierdappelkrobbe
De ierdappelkrobbe is in wichtige pleach foar de ierdappelplant, benammen de larven derfan binne slim fretterich en kinne ierdappellannen folslein it blêd ûntnimme. Yn de 19e iuw waarden de earste eksimplaren op it fêstelân fan Jeropa oantroffen. De tuorre hat in soad skea oanrjochte en de gefolgen dêrfan wiene grut. Sawol it leger as grutte tallen bern en wurkleazen waarden ynset om de bisten te ferbaarnen dan wol te sammeljen. Se ha besocht om de krobben út te rûgjen op de meast útienrinnende wizen, mar dy binne sûnder útsûndering mislearre. Tsjintwurdich komt de ierdappelkrobbe yn alle wrâlddielen foar.
Nammejouwing en taksonomy
De soart waard foar it earst wittenskiplik beskreaun troch Thomas Say yn 1824. Say wie in ynsektekundige dy’t by in wittenskiplike ekspedysje yn opdracht fan de Amerikaanske oerheid de ierdappelkrobbe ûntdiek yn it gebiet eastlik fan de Rocky Mountains. Oarspronklik waard de wittenskiplike namme Chrysomela decemlineata brûkt en letter waard de soarte yn it net mear erkende skaai Doryphora pleatst. Dizze namme is ioflaat fan it Grykske δορυφόρος, dat speardrager betsjut.
De wittenskiplike skaainamme Leptinotarsa is ôflaat fan de Latynske wurden leptino ‘lytse’ en tarsus ‘klauwen’. De soartoantsjutting decemlineata komt ek út it Latynsk en betsjut ‘tsienstrekich’ (decem lineatus). Dy lêste namme slacht op de tsien donkere lingtestreken op de dekskylden fan de krobbe.
De ierdappelkrobbe heart by de famylje blêdhoantsjes of Chrysomelidae, dat is in tige grutte groep fan blêditende krobben dy’t fertsjintwurdige wurdt troch sawat 37.000 soarten. It skaai 'Leptinotarsa'' hat tolve ferskillende soarten, wêrfan’t de ierdappelkrobbe fierwei de bekendste is.
België en Nederlân
Yn Nederlân blykt de krobbe oan de noardlike râne fan har klimatologysk útmakke ferspriedingsgebiet te sitten en jout allinnich yn beskate waarme jierren skea. Yn 1937 waard de krobbe foar it earst yn Nederlân yn Limboarch en Brabân fûn. Yn 1938 waarden súdlik fan de Maas 161 gemeenten mei 607 fynplakken bekend. Der is noch besocht de krobbe yn Nederlân út te rûgjen troch de krobben mei man en macht te sammeljen en te fergiftigjen, mar dat is net slagge. Foarhinne gou by it oantreffen fan in ierdappelkrobbe meldingsplicht by de Plantesyktekundige Tsjinst fan doe.
Uterlike skaaimerken
]] De ierdappelkrobbe krijt in lichemslingte fan 8,8 oant 11,3 mm en in breedte fan sawat 7 mm. It lichem hat fan boppe-ôf besjoen in ovale omtrek en is opfallend bolrûn en dik, wat typysk is foar de measte blêdhoantsjes. De lichemskleur is giel oant gielbrún of -oranje.
Underskied mei oare soarten
De ierdappelkrobbe is troch syn giele kleure bolle lichem en streke dekskylden allinnich te betiizjen mei oare soarten út it skaai Leptinotarsa. De measte soarten yn dit skaai binne ienfâldich te ûnderskieden lykas Leptinotarsa rubiginosa, dy’t in helderreade kleur dekskylden hat. De soart Leptinotarsa juncta hat in donkere, metaaleftige blauwe oant griene kleur en is net streke. 'Leptinotarsa juncta'' hat wol sawat deselde kleuren mar is dochs makliker te werkennen; dy krobbe hat tusken de swarte streken op de dekskylden ek trije brune streken. De soart 'Leptinotarsa texana'' as lêste hat in ljochtere streek oan de kant fan de middennaad en dy naad hat faak de kleur fan de dekskylden.
Larve
De larve ferfellet yn trije oant fiif wike trije kear en elk opienfolgjend larvestadium wurdt in ynstar neamd. Der binne dus fjouwer larvale stadia en hieltyd sjocht de larve der wat oars út. Nei elke ferfelling wurdt de larve grutter en nei de lêste ferfelling is de ûntwikkeling hast klear. De larve wurdt ljochter oant oranjeread fan kleur as dy folslein ûntwikkele is en it hast oan ferpopkjen ta is. In folgroeide larve wurdt op syn meast 15 mm lang. Flak foar it ferpopkjen lit de larve him op de boaiem falle en krûpt inkelde sintimeters de grûn yn.
Iten
De ierdappelkrobbe libbe oerspronklik allinnich op de planten stikelhûnebei (Solanum rostratum) en ek mar minder op bitterswiet (Solanum dulcamara), Solanum carolinense, Solanum sarrachoides, Solanum elaegnifolium, Solanum dimidiatum en bilzekruid (Hyoscyamus niger).
Fijannen en ferdigening
In oare fijân fan is de skimmel Beauveria bassiana. Dy skimmel taast ferskate lidpoatigen oan troch it lichem yn te kringen en it dier lang om net dea te meitsjen. Dêrnei wurdt de bûtenkant fan it lyk foarsjoen fan in laachje spoarefoarmjende lichemkes dy’t wer oare ynsekten besmette. De krobbe wurdt ek besocht troch ferskillende parasiten lykas de myt 'Chrysomelobia labidomerae''. Dy myt festiget him ûnder de dekskylden en sûcht de lichemsoppen fan de krobbe op. De slûpbij Horismenus puttleri taast de aaien fan de ierdappelkrobbe oan troch der sels in aai yn ôf te setten. Dy slûpbij is yn steat om it grutste part fan de aaien fan ierdappelkrobben te ferneatigjen. De slûpmiggen Myiopharus doryphorae en Myiopharus aberrans sette de aaien ôf yn de larven fan de ierdappelkrobbe.
Bestriding
Om de krobbe te bestriden wurde tsjintwurdich ferskillende bestridingsmiddels brûkt. Spinosad is effektyf tsjin de larven fan de krobbe, mar dit middel is och sa fergiftich foar bijen en mei net brûkt wurde as de te beskermjen planten (of it túch dat der tusken en omhinne stiet) yn bloei steane. Ek is it skealik foar wetterorganismen en kin it better net brûkt wurde oan de râne fan oerflaktewetters. Ek asetamiprid wurdt ynset, dit middel wurket ek tsjin oare plante-itende ynsekten en befettet neonisotinoïden.
Ganzedijk
East-Finsterwolde
It doarp East-Finsterwolde moast om 1475 noch hiel wêze, mar yn 1501 waard neamd dat Oistfinsterwolde aqua destructa (East-Finsterwolde troch it wetter fernield). Oerstreamings troch de Doalert troffen it gebiet. In tal pleatsen ferhuzen dêrom nei it suden nei it plak Veenhuizen. Yn 1435 sleat de stêd Grins ferdraggen mei in tal Aldamtster doarpen, dêr't East-Finsterwolde of Veenhuizen ek by hearde. De oerbliuwsels fan dat plak lizze lyk benoarden de Tsjamme. Doe't it opslike lân fannijs ynpoldere waard, ferhuzen guon wer werom nei it plak dat no Ganzedijk is. It wurdt no ek oannaam dat yn 1826 yndie de tsjerke fan East-Finsterwolde fûn waard.
Universiteit fan Edinburgh
Ut de skiednis
Yn de 18e iuw wie de universiteit ien fan de sintrums fan de Jeropeeske Ferljochting en waard sehien fan de meast foaroansteande universiteiten fan it kontinint.
List fan Yslânske ambassadeurs yn Finlân
Dit is in list fan Yslânske ambassadeurs yn Finlân.
15e iuw f.Kr.
De 15e iuw f.Kr. of fyftjinde iuw foar Kristus rûn fan 1 jannewaris 1500 f.Kr. oant 31 desimber 1401 f.Kr.
Pereslavl-Zalesski
Pereslavl-Zalesski is in stêd (sûnt 1152) yn it oblast Jaroslavl yn de Russyske Federaasje.
It besjen wurdich
Yn de buert fan stêd yn it doarp Veskovo stiet it yn 1803 oprjochte museum "Boat fan Peter I", dêr't it skip "Fortuna" útstald stiet. By in brân yn 1783 gyng de hiele float ferlern, allinne de Fortuna bleau bewarre. Fierder stiet bûten de stêd yn it doarp Talitsi in Spoarmuseum.
Tod Williams
Biografy
Williams is hikke en tein yn New York en is de soan fan arsjitekt Tod Williams (mei-oprjochter fan Tod Williams Billie Tsien Architects (Billie Tsien is syn styfmem)) en in dûnseresse. Foardat er oan de gong gie as freelance-sjoernalist by de New York Times, ôfdieling Los Angeles, studearre er skilderkeunst en literatuer oan de Bard College en Colombia Universiteit. Dêrnei folge it Amerikaanske Filmynstitút (American Film Institute.
Kaljazin
Skiednis
Kaljazin krige mei in dekreet fan Katarina de Grutte yn 1775 stedsrjochten en waard it haadplak fan in ûjezd. De hannel droech yn de 19e iuw fierder by oan de ekonomy en der ûnstiene tal fan bedriuwen, fral yn de skipsbou en de produksje fan filten skoaiïng. Nei de politike omslach yn 1917 ferlear de stêd syn kommersjele ynslach.
Jakobustsjerke (Feerwerd)
Ynventaris
Fierder hat de tsjerke noch twa kollektebussen (wêrfan ien út de 19e iuw) en twa nachtmielbekers út 1663 en út 1895.
Grêven
Oer de flier foar de preekstoel lizze noch in tal sarken fan aadlike famyljes fan de Aldringaboarch en de Luursemaheerd. Dêrûnder in tal 16e-iuwske sarken en in sark út 1493 fan Sicke Luersumma mei de symboalen fan de fjouwer evangelisten.
List fan Yslânske ambassadeurs yn Frankryk
Dit is in list fan Yslânske ambassadeurs yn Frankryk.
Samuel D. Sturgis (1822-1889)
Tsjinst ûnder de Amerikaanske Boargeroarloch
Yn 1861 wie Sturgis mei de rang fan majoar befelhawwer fan Fort Smith, yn Arkansas, doe't de Amerikaanske Boargeroarloch (1861-1865) útbriek. Yn augustus 1861 naam er ûnder de Slach by Wilson's Creek, yn Missoury, op in krityk punt yn 'e fjildslach it befel oer de Noardlike troepen oer doe't brigadegeneraal Nathaniel Lyon sneuvele. Yn maart 1862 waard er foar syn koelbloedich yngripen mei weromwurkjende krêft nei de deis fan 'e slach, 10 augustus, befoardere ta brigadegeneraal.
Nijegea
Nijegea (Nederlânsk en offisjeel: Nijega) wie in doarp yn 'e Gritenij Himmelumer Aldefurd en fan 1851 ôf yn 'e Gemeente Himmelumer Aldefurd. It lei yn 'e lânstreek Noardwâlde of De Wâlde, it diel fan Himmelumer Aldefurd oan 'e eastkant fan De Fluezen. Yn 1966 kaam Nijegea mei ferlies fan eigen plaknamme ta it oanbuorjende Ealahuzen te hearren. De namme fan 'e Nijegeaster Feart, dy't it doarp ferbûn mei De Fluezen, is noch in oantinken oan it bestean fan Nijegea. It doarp hie yn 1840 in ynwennertal fan 214; yn 1900 fan 533; en yn 1950 fan 317. Nei de gearfoeging mei Ealahuzen kaam it eardere Nijegea yn 1984, nei de opheffing fan Himmelumer Aldefurd, ta de gemeente Gaasterlân-Sleat te hearren, dy't yn 2014 opgie yn 'e nije fúzjegemeente De Fryske Marren.
Favrskov (gemeente)
By de gemeentlike weryndieling yn 2007 ûntstie de gemeente Favrskov troch de fúzje fan:
De gemeente hat sit yn Hinnerup, wylst Hadsten de measte ynwenners telt.
Gorochovets
Skiednis
Yn de 14e iuw waard Gorochovets bestjoerd troch it foarstendom Nizjni Novgorod, oant it foarstendom yn 1392 by it grutfoarstendom Moskou foege waard. Oant 1619 bleau Gorochovets in militêre funksje hâlden.
De 17e iuw brocht in tiidrek fan bloei foar de stêd. Yn dy tiid stie de stêd bekend om de learloaierijen, weverijen en de bewurking fan metaal.
Toerisme
Troch de beskieden yndustrialisaasje tsjin it ein fan de 19e iuw en om't de yndustrialisaasje yn de Sovjet-tiid ek beheind wie, bleau it âlde oansjen fan de stêd goed bewarre.
Ernst Lossa
Ernst Lossa wie de soan fan Christian en Anna Lossa út Augsburg. Syn heit kaam oan de kost mei it ferkeapjen fan guod by de doarren lâns en de famylje hearde by de semy-nomadyske minderheid fan de Jeenjers. Syn mem stoar al yn 1933, doe't Ernst noch mar fjouwer jier wie. De Jeenjers wiene yn it Tredde Ryk in as sigeuners en sutelders ferfolge minderheid.
Bobslydzjen op de Olympyske Winterspullen 1998
200px|thumb|right|200px|De Olympyske bobbaan fan Nagano 1998
Heinsius Johannis Heinsius
Hy troude earst te Dokkum op 6 augustus 1671 mei Trijntje Andries (de) Went, doopt te Dokkum op 20 augustus 1654 en stoarn op De Jouwer op 24 maaie 1679, dochter fan Andries Hanses (de) Went, sjirurgyn, en Gertie Harmannus Attema; troude twad mei Tytie (Titia) Schick, berne te Dokkum om 1657 hinne, stoarn op 'e Jouwer op 26 oktober 1693, dochter fan Gerardus Schick en Maycke Cornelis Vermees, en tred mei Antie Lieuwes, doopt te Dokkum op 26 oktober 1662, stoarn nei 1720, dochter fan Lieuwe Willems, boade fan Dokkum op Amsterdam, en Auckien Jaeckles.
Herfoarme tsjerke (Muntsjesyl)
Foargonger
Yn 2020 waard de tsjerke troch de gemeente ferkocht. It gebou is dêrnei ferboud ta in bêd-en-brochjehûs en hat in horekafunksje krige. thumb|left|175px| it eardere oargel fan de tsjerke
Metacritic
Skiednis
Metacritic waard yn jannewaris 2001 oprjochte troch Marc Doyle, dy syn suster Julie Doyle Roberts en harren mei-studint rjochten oan 'e Universiteit fan Súdlik Kalifornje Jason Dietz. Hja hiene doe twa jier bestege oan tarieding. Rotten Tomatoes bestie tsjin dy tiid al, mar behannele op dat stuit inkeld films. Doyle, Roberts en Dietz seagen sadwaande in gat yn 'e merk foar in resinsjesammelingswebside dy't in breder skala oan produkten beoardiele. Yn 2005 ferkochten se Metacritic oan CNET, dat letter oernommen waard troch de CBS Corporation. Anno 2019 makket Metacritic diel út fan CBS-dochterûndernimming CBS Interactive.
Abilene (Kansas)
Klimaat
Abilene leit yn 'e oergongssône fan in subtropysk klimaat nei in lânklimaat, en hat hjitte fochtige simmers en kâlde drûge winters. De trochsneed deitemperatuer leit it hiele jier boppe it friespunt, en berint yn jannewaris 5 °C en yn july en augustus 34 °C. In gemiddelde fan 14 dagen jiers komt de temperatuer boppe de 38 °C út. Rekôrtemperatueren wiene 45 °C yn 'e simmer fan 1954 en –31 °C yn 'e winter fan 1989. Der falt trochstrings 831,6 mm delslach yn 't jier, wylst der oer de hiele winter ferdield yn trochsneed 35,1 sm snie falt.
Makkabeeërs
Namme
De namme "Makkabeeër" wurdt wol gauris brûkt foar de gânse Hasmoneeske dynasty, mar de wiere Makkabeeërs wiene Judas de Makkabeeër en syn fjouwer bruorren. De namme "Makkabeeër" wie in persoanlike ferwizing nei Judas, en de lettere generaasjes wiene lykwols net syn streekrjochte ôfstammelingen. Ien ferklearring foar dy namme is dat it komt fan it Arameeske maqqəḇa, "de hammer", ferwizend nei de wredens fan Judas yn de striid. De tradisjonele Joadske ferklearring is dat "Makkabeeër" (Hebriuwsk: מכבים‎ Machabi, מכבים) in letterwurd fan it fers út de Toara is, en dat it biedwurd fan de Makkabeeërs waard; Mi chamocha ba'elim YHWH, "Wa is as Jo ûnder de goaden, Heare!", alyksa as in letterwurd fan Matityahu haKohen ben Yochanan. Dy fers stiet yn Exodus 15:11 en is bekend as it "Liet fan Mozes". In oare ferklearring is dat de namme in ferwizing nei Makbanai, in kommandant yn it leger fan kening David, wie.
Eftergrûn
Yn de twadde iuw f.Kr. lei Judeä tusken it Ptolemeeske Ryk (mei syn mulpunt yn Egypte) en it Seleusidyske Ryk (mei syn mulpunt yn Syrje) yn. Dy monargyen waarden foarme nei de dea fan Aleksander de Grutte (356-323 f.Kr.). Judeä kaam ynearsten ûnder Ptolemeesk hearskippij, mar foel letter ûnder, om 200 f.Kr. hinne, ûnder Seleusidysk hearskippij. Guon Joaden, sa as dy fan de boppeste klasse, benammen yn de stêden, woene brekke mei de tradisjonele Joadske wetten en de Grykske libbensstyl oannimme. Ien fan sokke Joaden wiene de famylje de Tobianen. Neffens Israelyske skiedkundige Victor Tcherikover wie de grutste reden fan de Tobianen om te kiezen foar it hellenisme ekonomysk en polityk. De hellenisearre Joaden bouden in gymnasion yn Jeruzalim, om mei te dwaan mei ynternasjonale Grykske spullen. Hja wiisden de besnijenis en de Wet fan Mozes ôf.
De opstân
De Joadske hjeldei Chanûka fiert de nije ynwijing fan de Timpel nei de oerwinning fan Judas de Makkabeeër op de Seleusiden.
Wizen út it Easten
Reliken
In ferzje fan de detaillearre útwurking dêrfan is foar ús útjûn troch de 14e ieuske geastlike Jan fan Hildesheim. Yn syn Historia Trium Regum (Skiednis fan 'e Trije Keningen) wurdt de oanwêzigens fan de reliken yn Keulen ferklearre. Hy begjint mei de reis fan Helena nei Jeruzalim, dêr't se it Wiere Krús en oare reliken ûntdiek.
Paulo R. Holvorcem
Holvorcem studearre yn 1987 ôf mei in bachelortitel yn de natuerkunde oan de Universiteit fan Brasilia. Yn 1991 behelle er in masterdiploma yn de meteorology. Yn 1994 promovearre er op tapaste wiskunde oan de Universidade Estadual de Campinas.
Mad Max (film)
Plot
Jessie flechtet mei Sprog nei in ôfhandich leine pleats dy't eigendom is fan in âldere frou, May Swaisey, mei wa't de Rockatansky's befreone binne. Toecutter en syn binde efterfolgje har en besykje har yn 'e bosk yn in mûklaach rinne te litten, mar mei de help fan May wit Jessie op 'e nij mei Sprog te ûntkommen. As se lykwols fuortride sil, skansearret se by fersin de camper, wêrfan't de motor oerferhjitte rekket. Jessie besiket mei Sprog geandefoets út te naaien, mar de leden fan 'e motorbinde oerride harren mei opsetsin, wêrby't Sprog op slach dea rekket, wylst Jessie yn koma yn it sikehûs komt te lizzen, dêr't se úteinlik beswykt oan har ferwûnings.
Troch it ferlies fan wiif en bern draait Max alhiel troch en beslút er it rjocht yn eigen hân te nimmen. Hy docht syn plysje-unifoarm oan en stelt de swarte Pursuit Special út 'e MFP-garaazje om dêrmei de motorbinde te efterfolgjen en út te skeakeljen. Hy fermoardet ferskate bindeleden troch se mei hege faasje fan in brêge ôf te ramen. Dan set er in mûklaach op dy't resultearret yn 'e dea fan Bubba Zanetti en letter twingt er Toecutter op syn motorfyts út te wiken yn it paad fan in oanstoarmjende truck mei oplizzer, sadat er deariden wurdt.
Opnamen
De opnamen foar Mad Max fûnen yn 'e omkriten fan Melbourne plak fan novimber 1977 oant maaie 1978 mei ferskate grutte tuskenskoften. De kamerarezjy wie yn 'e hannen fan David Eggby. Regisseur George Miller omskreau de produksje fan Mad Max as "guerrilja-filmmeitsjen", wêrby't de filmcrew op eigen manneboet en sûnder fergunning wegen ôfsleat, en gjin portofoans brûkte om't dy deselde frekwinsje hiene as de plysjeradio. Nei ôfrin fan 'e opnamen fagen Miller en Kennedy eigenhandich de dyk skjin om gjin bewiis fan harren oanwêzigens efter te litten. Neigeraden dat de produksje eine, krige de plysje fan Fiktoaria belangstelling foar de film en begûnen plysjes aktyf mei te helpen troch auto's te eskortearjen of wegen ôf te setten.
The Heartbreak Kid (film út 2007)
The Heartbreak Kid is in Amerikaanske komeedzjefilm út 2007 ûnder rezjy fan 'e bruorren Peter en Bobby Farrelly, mei yn 'e haadrollen Ben Stiller, Michelle Monaghan en Malin Åkerman. It is in remake fan 'e film mei deselde namme út 1972. Der wurdt yn 'e film in protte gebrûk makke fan swarte humor. It ferhaal giet oer Eddie Cantrow, dy't yn it houliksboatsje stapt sûnder syn breid goed te kennen. Dat blykt in misse set, mar op syn houliksreis komt er dochs noch de frou fan syn dreamen tsjin. The Heartbreak Kid krige oer it algemien minne resinsjes fan 'e filmkritisy, mar wie kommersjeel súksesfol yn 'e bioskopen
Plot
As Lila wer safierhinne opbettere is dat se ite kin op it terras fan it resort, dat fan in hege rots útsjocht oer de Stille Oseaan, besiket Eddie har dêr te fertellen dat er skiede wol. Hy wurdt lykwols op 'e nij ûnderbrutsen, diskear troch Martin en syn broer Buzz, dy't ûntdutsen hawwe hoe't it wurklik mei Eddie sit. As Miranda dan ek noch opdaagjen komt, dy't har troch Eddie ferret fielt, besiket er har dochs noch alles út te lizzen, mar se rint efterút by him wei en falt oer de lege reling fan 'e rots ôf yn see. Hy dûkt har efternei en helpt har nei it strân te swimmen, dat inkele tsientallen meters fierderop leit. Dêrby wurdt er stutsen troch in kwab en yn alle gaos litte sawol Miranda as Lila Eddie yn 'e steek.
Abilene (Teksas)
Skiednis
Yn 1966 waard de Abilene Zoo, de pleatslike dieretún, oprjochte. Yn 1992 sette in grutskalige restauraasje fan it stedssintrum útein mei de renovaasje fan it Grace Museum en it Paramount Theatre. Yn 2004 waard mei Frontier Texas! in multymedia-museum oanlein, dat de skiednis fan Abilene en de omlizzende krite tusken 1780 en 1880 beljochtet. Sûnt 1980 hat Abilene him ûntjûn ta sawol it kommersjele en medyske sintrum as it ferfiersknooppunt foar in gebiet dat bestiet út njoggentjin countys en dat wol The Big Country of it Midwesten fan Teksas (the Texas Midwest) neamd wurdt.
Frank Versace
Libben en karriêre
Versace wurke fierders in protte gear mei de Frânske regisseur en filmprodusint Pierre Woodman en mei kollega-akteurs as Alain Deloin, Jean-Yves Lecastel, David Perry en Philippe Soine. Guon fan 'e bekendste films dêr't er yn spile, wiene The Gigolo diel 1 en 2, The Golden Triangle diel 1 en 2, The Pyramid diel 2, Sweet Baby diel 1, Tatiana diel 1, 2 en 3, The Tower diel 1, 2 en 3, allegear foar Private. Fierders wied er ek te sjen yn 6 dielen fan 'e rige Private Stories, 14 dielen fan 'e rige Private Video Magazine, 16 dielen fan 'e rige Private Triple X en net minder as 41 dielen fan 'e rige Private Castings X. Yn 2000 loek Versace him nei sân jier út 'e pornoyndustry werom.
Kiedrich
Skiednis
By it referindum oer de Anschluss fan Eastenryk op 10 april 1938 stimde in relatyf grut diel fan de befolking tsjin. Dêrmei stie de gemeente yn de NS-tiid bekend as in "nein"-gemeente.
Fingerjen
Faginaal fingerjen
Foar guon froulju is de "wink"-technyk by penetratyf fingerjen in wichtige befoardering foar it berikken fan in orgasme. By dy technyk wurdt de mulfinger brûkt, of de mulfinger en wiisfinger, of soms de mulfinger en de ringfinger. Mei dy finger(s) wurdt in hângebeart makke as winkt men immen om hjir te kommen, wêrby't de hânpalm plat oer de klitoris yn 'e rjochting fan 'e skambonke lein wurdt.
Anaal fingerjen
It fingerjen fan 'e anus kin oangenaam wêze om't der in grut tal senuweinen sitte, en omreden fan 'e bykommende stimulaasje dy't fuortkomt út it oprekken fan 'e anale slútspier as men in finger yn 'e anus ynbringt. It gebrûk fan in glydmiddel fan goede kwaliteit is dêrby wol oan te rieden, mei't soks sawol it oangename gefoel fergrutsje as it ynbringen fan 'e finger makliker meitsje kin.
Kombinaasjes mei oare foarmen fan seks
It kombinearjen fan fingerjen mei oare foarmen fan seks wurdt faak dien. Sa fingerje froulju faak de eigen klitoris wylst se faginale seks hawwe mei in man, of docht harren sekspartner dat foar harren. Dêrtroch wurdt de kâns dat de frou by faginale seks in orgasme berikke kin, sterk fergrutte. Fingerjen kin ek kombinearre wurde mei orale seks. As it by in frou dien wurdt, kin it mank gean mei kunnilingus ('beffen'), en anaal fingerjen by in man kin kombinearre wurde mei ôflûken of fellatio ('pijpen') fan 'e penis.
Herfoarme tsjerke (Grypskerk)
Skiednis
Om de tsjerke hinne lei eartiids in grêft, mar fanwegen it oanlizzen fan de Grinzer strjitwei troch it doarp nei Fryslân yn 1845 moast de grêft dimpt wurde.
Gro Wânt (folk)
Etymology
De Ingelske namme fan 'e Gro Wânt, Gros Ventre (útspr.: [ɡɹo u vɑ:nt] of [ɡɹo u vɔ:nt]) is streekrjocht oer nommen út it Frânsk, dêr't Gros Ventres (útspr.: [ɡʀo 'vɔ:ntʀ]) "grutbuken" of "rûnbuken" betsjut, in namme dy't iere Frânske ûntdekkingsreizgers út gebeartetaal misbegriepen as de eigen namme fan 'e Gro Wânt. Yn 'e twadde helte fan 'e njoggentjinde iuw spriek men ek wol fan 'e Gro Wânt fan 'e Prêrjes, om 'e Gro Wânt te ûnderskieden fan 'e "Gro Wânt fan 'e Missoury", in argayske oantsjutting foar de Hidatsa, in hiel oar folk.